kardosdrur/scandi-wiki huggingface dataset:
Royal Astronomical Society

Royal Astronomical Society (eller RAS) er et lærd selskab i Storbritannien, grundlagt i 1820, der har til formål at fremme og tilskynde studiet af astronomiske og geofysiske videnskaber. Selskabet organiserer løbende videnskabelige konferencer i dets hovedkvarter og i resten af landet, vedligeholder et videnskabeligt bibliotek med relevans for astronomiske, geofysiske og dertil relaterede emner, uddeler priser og legater og repræsenterer Storbritannien nationalt og internationalt inden for fagenes forskningsområder. Det har hovedkontor i Burlington House, London ud til Piccadilly.

Selskabet står desuden for udgivelsen (i samarbejde med Wiley-Blackwell Publishing) af flere videnskabelige tidsskrifter:
 Monthly Notices of the Royal Astronomical Society (MNRAS), der er med til at offentliggøre resultaterne af den aktuelle forskning inden for astronomi, astrofysik, kosmologi og rumforskning. Online-adgang og mere information .
 Geophysical Journal International (GJI), der er det primære geofysiske tidsskrift baseret i Europa og offentliggør resultaterne af forskningen i Jordens indre struktur, fysiske egenskaber, evolution og processer og dermed dækker alle aspekter af teoretisk, beregningsmæssig og observerende geofysik. Online-adgang og mere information .
 Astronomy & Geophysics (A&G), der udgiver artikler om astronomi, astrofysik, kosmologi, planetologi, global og regional geofysik, og historien om disse emner. Tidsskriftet fokuserer også på aktuelle emner, mødereferater og videnskab i nyhederne og fungerer som et forum for drøftelse af alle spørgsmål af interesse for professionelle astronomer og geofysikere.

Eksterne henvisninger 

 Royal Astronomical Society
 Burlington House
 Online-adgang og mere information .

Fodnoter 

Organisationer fra Storbritannien
Astronomiske selskaber og institutioner
Ålesund Lufthavn (Vigra)

Ålesund Lufthavn, Vigra,  er en lufthavn der ligger på øen Vigra i Giske Kommune, 14 km nord for centrum af Ålesund, Møre og Romsdal, Norge. I 2009 ekspederede den 774.195 passagerer hvilket gjorde den til landets 9. travleste. Den drives af det statsejede selskab Avinor.

Historie 
Lufthavnen åbnede i 1958 som den første i Møre og Romsdal. Braathens var første selskab der tilbød regulære ruteflyvninger fra Vigra. De benyttede i starten Heron fly fra de Havilland og senere Fokker F27, F28 og Boeing 737.

I 1986 blev den nuværende terminalbygning åbnet og landingsbanen forlænget. I de følgende år blev der bygget et nyt kompleks af broer og undersøiske vejtunneler der tilsluttede lufthavnen direkte til Ålesund, så man udgik transporten med færge.

Det nyåbnede lavpris selskab Color Air åbnede i 1998 en rute til den nye Gardermoen Lufthavn i Oslo. Dette startede en priskrig på billetterne da det store selskab SAS også åbnede en rute imellem de to lufthavne. Color Air gik konkurs 27. september 1999. I dag er det rutetrafik til en række byer, ligesom der er en del chartertrafik til destinationer omkring Middelhavet.

Flyselskaber og destinationer 
Følgende selskaber flyver rutefly til og fra Ålesund Lufthavn:

Referencer

Eksterne henvisninger 

 Ålesund Lufthavns officielle hjemmeside

Lufthavne i Norge
Møre og Romsdal
Etableret i 1958
Lufthavn (Vigra)
Ydre Nordhavn

Ydre Nordhavn er et område i København, der ligger på den østlige side af kystbanens togskinner. Unicef og PFA pension har blandt andet kontorer i Ydre Nordhavn.

For området har der været planer om en krydstogsterminal og en containerterminal.

Henvisninger 

Nordhavnen
Bygninger, konstruktioner og anlæg i Københavns Kommune
Københavns Havn
Dræb ikke en sangfugl

Dræb ikke en sangfugl (orig. To Kill a Mockingbird) er en roman af den amerikanske forfatter Harper Lee udgivet i 1960. Romanen blev straks en succes, vandt Pulitzer-prisen og er blevet en klassiker i moderne amerikansk litteratur. Handlingen og personerne i bogen er løst baseret på forfatterens observationer af familie og naboer samt på en begivenhed, der indtraf i nærheden af hendes hjemby i 1936, da hun var 10 år gammel. Romanen blev oversat til dansk af Michael Tejn.

Romanen er kendt for sin varme og humor på trods af, at den beskæftiger sig med alvorlige problemer som voldtægt og racediskrimination. Fortællerens far, Atticus Finch, er blevet et moralsk forbillede for mange læsere og et professionelt for advokater. En anmelder forklarer romanens indflydelse: "Dræb ikke en sangfugl er sandsynligvis den mest læste bog fra det 20. århundrede, der beskæftiger sig med race i Amerika, og dens hovedperson, Atticus Finch, er et af de mest vedholdende billeder af raceheroisme fra fiktionens verden."

Bogen blev filmatiseret i 1962 af instruktøren , med Gregory Peck i hovedrollen.

Fodnoter 

Romaner fra USA
Litteratur i 1960
Planetologi

Planetologi (eller planetarisk videnskab) er den gren af astronomien, der beskæftiger sig med det videnskabelige studium af planeter og måner – i særdeleshed de, der hører til Solsystemet – og planetsystemer, samt processerne, der danner dem.

Eksterne henvisninger 
 National Space Science Data Center
 The Planetary Society

Fodnoter 

Astronomi
Qiantang-floden

Qiantang (kinesisk skrift: 钱塘江; pinyin: Qiántáng Jiāng) er hovedfloden i den kinesiske provins Zhejiang. Før den munder ud i Hangzhoubugten og dermed i det Østkinesiske Hav løber den gennem provinshovedstaden Hangzhou. Flodens øvre løb er kendt under navnet Xin'an Jiang (新安江).

Hele floden er 494 kilometer lang og har et afvandingsområde på 54.349 kvadratkilometer. Meget af hovedløbet og nogle af bifloderne er farbare for skibsfart. Vandføringen er på 1,434 kubikmeter i sekundet.

Floden er kendt for dens springflod. Hangszhoubugten er sådan formet at højvandet skyller op ad floden med tidevandsbølger som i det nedre løb kan være mellem 1,5 til 4,6 meter høje.

Floden hed tidligere Zhe Jiang (浙江) som er oprindelsen til provinsnavnet Zhejiang.

Eksterne henvisninger 
 Tsunami-Like River Tides Are Surfing's New Frontier

Vandløb i Kina
Anhui
Jiangxi
Zhejiang
Hangzhou
Hangzhoubugten

Hangzhoubugten (杭州湾; pinyin: Hángzhōu Wān) er en bred bugt i det Østkinesiske Hav som ligger ind til provinsen Zhejiang og Shanghai.

Qiantang-floden har sit udløb i bugten. Hangzhoubugtens beliggenhed og tragtformede udformning fører periodevis til en koncentreret tidevandsbølge som skyller langt op Qiangtan-floden ind mod byen Hangzhou. Denne tidevandsbølge er verdens største, og er til tider en form for en tsunami. Under visse omstændigheder ved springflod, lavtryk og pålandsvind, kan den nå ni meters højde, og skyller op af floden med en fart på op til 40 km i timen. Sådanne forhold optræder særlig om efteråret.

Hangzhoubugten har mange små øer. De fleste af dem går under det kollektive navnet Zhoushanøerne. De strækker sig ud fra bugtens ydre sydlige ende.

Bugten er kendt for to lange broer.

Hangzhoubugtbroen går helt over bugten og knytter således området omkring Shanghai med området omkring Ningbo. Broen blev åbnet for trafik i marts 2008. Med en længde på 36 kilometer er den den længste havsbro i verden (2008). Bygværket består blandt andet af to skråstagsbroer med en spændvidde på henholdsvis 448 m og 318 m.

En anden bro, Donghaibroen, går ud til nogle øer som vil fungere som en stor ydre havn for Shanghai, hvis havneanlæg inde i og nær byens centrum, og nede ved Yangtzefloden begyndte at blive utilstrækkelige for behovet omkring år 2000. Donghaibroen stod færdig i december 2005 og har en samlet længde på 32,5 kilometer ud til dybvandshavnen Yangshan. Det meste af strækningen er broen en lavbro.

En tredje bro må også nævnes. Helt inde ved flodudløbet er Qiantangbroen, som blev bygget i 1930'erne som den første stålbro over en større kinesisk flod.

Bugter i Kina
Alta Lufthavn

Alta Lufthavn,  er en lufthavn der ligger 4 km nord/øst for centrum af Alta, Finnmark, Norge. I 2009 ekspederede den 334.134 passagerer og 9.625 flybevægelser. Den drives af det statsejede selskab Avinor.

Historie 
Lufthavnen blev åbnet 3. maj 1963, på samme tid som Banak Lufthavn i Lakselv og Høybuktmoen Lufthavn i Kirkenes. I flere år var Scandinavian Airlines det eneste flyselskab til at betjene Alta med deres ruter til Tromsø og Oslo.

I 1974 åbnede de såkaldte STOL ruter og Alta fik få ruter til andre byer i Nordnorge, betjent af Widerøes Twin Otter fly. Widerøe og SAS omlagde hele trafikken omkring Alta i 1990, og gjorde lufthavnen til Hub for alt kortbane trafikken i området. Et 50 sæders Fokker 50 fly fra SAS Commuter skulle transportere passagerer ind til Alta, der så kunne flyve videre med jetfly til Oslo. Widerøe overtog alle kortbaneruterne i 2003.

Den gamle terminal havde kun sikkerhedsgodkendelse på dispensation til 2008 på grund af den var placeret for tæt på start- og landingsbanen. En ny og meget større terminal blev indviet 25. september 2009.

Flyselskaber og destinationer 

* opdateret 26. oktober 2010

Eksterne henvisninger 

Alta Lufthavns officielle hjemmeside

Lufthavne i Norge
Finnmark
Etableret i 1963
Alta (Norge)
Ejnar Howalt

Ejnar Howalt (født 28. november 1891, død 19. november 1953) var en dansk forfatter.

I 1924 giftede han sig med Ruth Gregersen.

Ejnar Howalt var medlem af DNSAP og skrev artikler i DNSAPs Maanedsbreve. Han var medlem af Europæisk Forfatterforening (stiftet i Weimar i 1942). Ejnar Howalt var især tiltrukket af de politiske holdninger i nationalsocialismen. I hans forfatterskab er den anti-parlamentariske tendens meget udtalt og forbindes med begejstringen for fører-princippet og den stærke mands styre.

Komedie (udvalg) 
 Nu dages det, Brødre (1934)
 Sørensen, eller Hvad med Retfærdigheden? (1936)
 Jeg skal ha’ et Barn (1938)
 Asfalten synger (1940)
 Hvis jeg havde Penge (1943)

Eksterne links 
 link, Frederik Schybergs teaterkritik (1924-1950)
 Ejnar Howalt  på Dansk Forfatterleksikon]
 Ejnar Howalt  på Litteraturpriser.dk
 Ravn, Ole: "Dansk nationalsocialistisk litteratur 1930-45", Berlingske Forlag 1979

Personer i Kraks Blå Bog (afdøde)
Romanforfattere fra Danmark
Nazister fra Danmark
Dansksprogede forfattere fra Danmark
Harstad/Narvik Lufthavn, Evenes

Harstad/Narvik Lufthavn, Evenes,  er en lufthavn der ligger i Evenes Kommune i Nordland, 44 km fra Harstad, 80 km fra Narvik, Norge. Indflyvningslysene i den nordlige ende af landingsbanen ligger i Skånland Kommune i Troms. I 2009 ekspederede den 506.449 passagerer og 8.748 flybevægelser. Den drives af det statsejede selskab Avinor.

Historie 
Lufthavnen blev åbnet i 1972 som en kombineret militær og civil lufthavn. Militæret skulle bruge den til blandt andet uddannelse af NATO personel, primært vinter og arktiske øvelser. C-5 Galaxy flyet kommer jævnligt forbi Evenes, og Antonov An-124 er det største fly der har benyttet landingsbanen.

I dag er der fragtflyvninger til Japan med ferske laks, og SAS har i marts få direkte ankomster fra Tokyo-Narita med japanske turister.

Flyselskaber og destinationer 

* opdateret 26. oktober 2010

Eksterne henvisninger 

 Harstad/Narvik Lufthavn, Evenes officielle hjemmeside

Lufthavne i Norge
Nordland
Etableret i 1972
Narvik Lufthavn, Evenes
Narvik
Johan Falk (filmserie)

Johan Falk-filmserien omhandler den svenske kriminalinspektør Johan Falk, spillet af skuespiller Jakob Eklund. Serien foregår i Göteborg, hvor Falk vender tilbage til kriminalpolitiet fra en stilling i EuroPol. Han tiltræder en særlig gruppe, GSI, der arbejder ved hjælp af yderst utraditionelle metoder samt brugen af civile informatører, hvilket gentagne gange skaber problemer for gruppen. Senere i forløbet får en blandet østeuropæisk mafia sat pres på Falk og andre i politiet samt i det kriminelle miljø. Således bliver også hans familie i stigende grad involveret.

Der er udkommet 20 film i serien mellem 1999 og 2015, hvoraf de tre første – Nul tolerance, Livvagterne og Den tredje bølge – har fået biografpremiere i Sverige. De seks næste i serien udkom alle i 2009 udenom biograferne – bortset fra Johan Falk – Gruppen för särskilda insatser – og blev i foråret 2010 vist på den svenske tv-station TV4.. I efteråret 2012 har fem nye Johan Falk film på dvd premiere, og i februar 2012 får premiere som biograffilm. I 2015 så seriens foreløblige afslutning med endnu fem film, som alle ligger i den dystre ende i forhold til de foregående.

Følgende titler er en del af filmserien. Alle afsnit er udkommet i Danmark med danske undertekster:
 Nul tolerance (1999)
 Livvagterne (2001)
 Den tredje bølge (2003)
 GSI – Gruppen for særlige indsatsområder (2009)
 Våbenbrødre (2009)
 National Target (2009)
 Leo Gaut (2009)
 Operation Nattergal (2009)
 De fredløse (2009)
 Spillets regler (2012)
 De 107 patrioter (2012)
 Alle røveriers mor (2012)
Møde med mafiaen (2012)
 Meddeleren (2012)
 Kodenavn Lisa (2013)
 Fra asken til ilden (2015)
 Det tavse diplomati (2015)
 Bloddiamanter (2015)
 Lockdown (2015)
 Afslutningen (2015)

Eksterne henvisninger 
 
 Sonet Film AB

Fodnoter 

Filmserier
Kriminalfilm
Film fra Sverige
A.B. Reck

Anders Borch Reck (1. september 1850 i Sakskøbing – 19. oktober 1927) var en dansk officer, ingeniør og erhvervsmand, grundlægger af Reck's Opvarmings Comp.

Han blev født i Sakskøbing, hvor hans fader, Christian Frederik David Reck, var distriktslæge. Moderen var Jacobine f. Kornerup. Han blev student fra Roskilde Katedralskole 1868 og tog året efter filosofikum, men slog derpå ind på den militære vej. 1871 blev han sekondløjtnant i Fodfolket og 1874 premierløjtnant i Ingeniørkorpset. Hans interesse blev imidlertid nu fanget af varme- og ventilationsstudier, for hvis skyld han foretog forskellige rejser til Frankrig, Tyskland og Sverige. 1878 trådte han uden for nummer i Ingeniørkorpset og blev nu praktisk opvarmnings- og ventilationsingeniør.

I Den tekniske Forenings Tidsskrift (I, 1877-78) offentliggjorde han en længere artikel: Hvorledes skulle vi bedst ventilere og opvarme vore Skoler, Fængsler og lign. Bygninger? Den således begyndte virksomhed blev hurtig af betydning, hvorfor han 1882 tog sin afsked fra militæretaten, til hvilken han endnu kun knyttedes ved 1885 at blive udnævnt til kaptajn i Ingeniørkorpsets forstærkning. De af ham konstruerede ovne blev belønnede på flere udstillinger i ind- og udland, således med guldmedalje på en international hygiejnisk udstilling i London 1884, og en af hans sidste, særligt brændselsbesparende ovne er en efter Dansk Skovforenings opfordring konstrueret magasinovn med spalteildsted for brænde, tørv og lignende letflammende brændsel.

Særlig må det nævnes, at han har udført en række varme- og ventilationsanlæg i offentlige bygninger, fx Rigsdagsbygningen, Udstillingsbygningen ved Charlottenborg, Frederiksborg Slot, Marmorkirken osv., hvortil endnu kommer en række forbedrede desinfektionsanlæg, til hvilke Justitsministeriet gav impulsen ved i 1884 at sende ham til Tyskland for at studere desinfektion. Den af ham grundlagte virksomhed omdannedes 1898 til et aktieselskab, Recks Opvarmningskompagni, for hvilket han var direktør.

Han døde 1927. Han er gengivet på gruppeportrættet Industriens mænd af P.S. Krøyer.

26. april 1878 ægtede han Marie Johanne Jakobine Quist (6. december 1854 - ?), datter af proprietær Peter Martin Quist og Sophie Augusta Dorthea født Kornerup.

Kilder 
 C. Nyrop, "Anders Borch Reck", i: C.F. Bricka (red.), Dansk Biografisk Lexikon, København: Gyldendal 1887-1905.
 V.E. Tychsen, Fortifikations-Etaterne og Ingenieurkorpset 1684-1893, s. 120.

Ingeniørofficerer fra Danmark
Ingeniører fra Danmark
Erhvervsfolk fra Danmark
Personer fra Sakskøbing
Opfindere fra Danmark
Personer i Dansk Biografisk Leksikon
Ib Windfeld

Ib Marius Windfeld (født 26. oktober 1875 på Tanderup ved Ribe, død 12. september 1960) var en dansk agronom og inspektør.

Hans forældre var proprietær Thomas Ibsen Windfeld (1826—1900) og Nielsine Windfeld (1831-1912). Windfeld gik i Ribe Latinskole og tog præliminæreksamen 1892. I de næste otte år arbejdede han ved det praktiske landbrug, de to sidste år som forvalter, kom dernæst på Landbohøjskolen, hvorfra han blev landbrugskandidat 1902. 1902—04 var han overassistent ved de rentabilitets-fodringsforsøg, som H. Goldschmidt ledede. Forsøgende medvirkede til at føre kvægforsøgene ind i nye baner, og i de følgende år kom Windfeld ind i en alsidig virksomhed som sekretær og forretningsfører i en række organisationer. 1903-11 var han forretningsfører for Foreningen til Fremme af Landbrugets Udførsel, til hvis vigtigste opgaver hørte arbejdet for afsætning af danske avlsdyr til Rusland og Randstaterne og bestræbelserne for at skabe et marked for danske kartofler i England. Windfeld var bl.a. med til at indføre og fremavle den værdifulde kartoffelsort Up to Date.

Derudover var Windfeld ansat ved Agrardagbladet 1904-05, redaktionssekretær ved Ugeskrift for Landmænd 1905-06, sekretær for Foreningen De danske Atlanterhavsøer, der virkede til gavn for Island, Færøerne, Grønland og Dansk Vestindien samt redaktør af foreningens medlemsblad Atlanten 1906-20. Han var tillige konsulent for Det danske Gødningskompagni 1905-21 og bestyrer af Det landøkonomiske Rejsebureau under Landhusholdningsselskabet fra dets etablering 1912 indtil 1921. Desuden revisor i Dansk Røde Kors 1912-26. På alle disse områder demonstrerede Windfeld sine evner som en kompetent og samvittighedsfuld administrator.

1921 blev han inspektør og kasserer ved Den kgl. Veterinær- og Landbohøjskole, hvilket han var indtil 1945. I denne stilling optrådte han som en dygtig administrator, bl.a. ved de store materielle og bygningsmæssige udvidelser, der blev gennemført. Han var også engageret i de studerendes vilkår og spillede en rolle i opførelsen af Veterinær- og Landbohøjskole Kollegiet ved Landbohøjskolen 1943.

Han blev Ridder af Dannebrog 1926 og Dannebrogsmand 1941. Han blev æresmedlem af Foreningen af danske Landbrugskandidater 1946. Windfeld døde 1960.

Han blev gift 1. gang 28. april 1904 i Brørup med Ane Marie Mortensen (18. maj 1872 i Eskelund, Brørup Sogn – 28. juni 1912 på Frederiksberg), datter af sognefoged, gårdejer Hans Madsen Mortensen (1842-1904) og Maren Sørensen (1844-1915). 2. gang ægtede han 25. oktober 1913 i København Anna Marie (Amie) Gjellerup (9. december 1876 i København – 1951), datter af handelsagent, senere grosserer Christian Peter Gjellerup (1844-1910) og Maren Margrethe Beck (1853-1933).

Kilder 
 Milthers, "Ib Windfeld", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Kraks Blå Bog 1957

Riddere af Dannebrog
Agronomer fra Danmark
Personer fra Sønderjylland (i Danmark)
Ansatte ved Den Kongelige Veterinær- og Landbohøjskole
Redaktører fra Danmark
Personer i Kraks Blå Bog (afdøde)
Ib
Personer i Dansk Biografisk Leksikon
F349 Vædderen

Vædderen, med skrognummer F349, var et dansk inspektionsskib. Hans Hedtoft-katastrofen den 30. januar 1959 ved Grønland bevirkede, at der blev bygget fire inspektionsskibe af Hvidbjørnen-klassen i starten af 1960'erne. Hvidbjørnen-klassen bestod, foruden Vædderen af inspektionsskibene Hvidbjørnen, Ingolf og Fylla.

Skibet medførte helikopter, fra starten en fransk Alouette III, som senere afløstes af den britiske Westland Lynx.

I 1976 blev endnu et inspektionsskib bygget. Det nye skib, som kun overfladisk lignede de fire øvrige, hed Beskytteren. Beskytteren skulle supplere de fire inspektionsskibe af Hvidbjørnen-klassen, idet ændringen af fiskerigrænserne fra 12 til 200 sømil nødvendiggjorde en langt mere intensiveret fiskeriinspektion.

Andet 
Til afløsning af Beskytteren og Hvidbjørnen-klassen blev der i starten af 1990'erne bygget fire inspektionsskibe af Thetis-klassen.

Referencer 

Inspektionsskibe fra Danmark
Jens Lange

Jens Lange er navnet på flere personer:

 Jens Iversen Lange (før 1400-1482) – dansk biskop
 Jens Lange (godsejer) (1707-1790) – dansk godsejer
 Jens Lange (fabrikant) (1861-1922) – dansk fabrikant (fulde navn: Jens Johan Michael Lange)
F350 Ingolf

Ingolf, med skrognummer F350, var et dansk inspektionsskib. Hans Hedtoft-katastrofen den 30. januar 1959 ved Grønland bevirkede, at der blev bygget fire inspektionsskibe af Hvidbjørnen-klassen i starten af 1960'erne. Hvidbjørnen-klassen bestod, foruden Ingolf af inspektionsskibene Hvidbjørnen, Vædderen og Fylla.

Skibet medførte helikopter, fra starten en fransk Alouette III, som senere afløstes af den britiske Westland Lynx.

I 1976 blev endnu et inspektionsskib bygget. Det nye skib, som kun overfladisk lignede de fire øvrige, hed Beskytteren. Beskytteren skulle supplere de fire inspektionsskibe af Hvidbjørnen-klassen, idet ændringen af fiskerigrænserne fra 12 til 200 sømil nødvendiggjorde en langt mere intensiveret fiskeriinspektion.

Andet 
Til afløsning af Beskytteren og Hvidbjørnen-klassen blev der i starten af 1990'erne bygget fire inspektionsskibe af Thetis-klassen.

Referencer 

Inspektionsskibe fra Danmark
LG Corporation

LG Corporation (koreansk: LG 법인) er et sydkoreansk virksomhedskonglomerat (chaebol). Det er blandt de største konglomerater i Sydkorea. Virksomheden har hovedsæde i LG Twin Towers building i Seoul. LG fremstiller især elektronik, kemikalier og telekommunikation. De største datterselskaber er i kronologisk rækkefølge LG Electronics, LG Display og LG Chem. Firmaet er repræsenteret i mere end 80 lande.

LG-gruppens grundlægger Koo In-Hwoi grundlagde Lak-Hui Kemiske Industrier i 1947. I 1952 blev Lak-Hui det første koreanske firma, der gik ind i plasticindustrien. Efterhånden som firmaet ekspanderede indenfor plastikindustrien, etablerede man i 1958
datterselskabet GoldStar Co., det nuværende LG Electronics Inc. I 1959 producerer Goldstar den første radio i Korea.

LG i Danmark 
I Danmark koncentrerer LG sig om salg af:
 TV/Audio/Video
 Mobiltelefoner
 Hvidevarer
 Computerprodukter
 Business Solutions

Kritik 
I Australien har LG haft problemer med uoverensstemmelse mellem energimærkningen og det faktiske el-forbrug på visse af deres elektronikprodukter. I flere tilfælde har LG måttet udbetale kompensation til kunder.

LG er blevet kritiseret for, at virksomhedens produkt "Smart TV" indsamler information om brugerens tv-vaner og videresendelse den til LG's servere.

Kilder

Eksterne henvisninger 

Etableret i 1947
CHOICE

CHOICE er det navn som Australian Consumers’ Association (ACA) benytter sig af overfor offentligheden. Oganisationen er en australsk non-profit organisation, der varetager forbrugernes interesser overfor myndigheder og virksomheder i Australien.

CHOICE arbejder blandt andet ved at teste aktuelle produkter. Hvert år uddeler CHOICE deres "Shonky Awards", der består af produkter, der i særlig grad vildleder forbrugerne.

Kilder 

Forbrugerorganisationer
Allerup (Holbæk)

Allerup er et kvarter i den vestligste del af Holbæk, der tidligere var en selvstændig landsby. Kvarteret hører til Tuse Sogn, og børn i området hører til Tuse skoledistrikt, selvom kvarteret er fysisk sammenvokset med Holbæk. Der bor ca. 1.500 indbyggere i Allerup. 

Tidligere havde Allerup et trinbræt på Odsherredsbanen.

I den sydlige del af Allerup ligger Holbæk Megacenter.

Holbæk
Kvarterer i Danmark
Tåstrup (Holbæk)

Tåstrup er et kvarter i den sydlige del af Holbæk, som tidligere var en selvstændig landsby. Området består af et beboelsesområde med ca. 50 boliger, der er omringet af et større industrikvarter. Industrikvarteret har taget navne fra den tidligere landsby, eksempelvis Tåstrup Møllevej og Tåstruphøj.

Bydele i Holbæk